Long daerekta. Singsing blong Deved.41 Man we i soemaot se i tingbaot ol man we oli no gat nem, hem i glad+Jehova bambae i tekemaot hem, i sevem hem long dei blong trabol.2 Jehova bambae i lukaot gud long hem mo i holem hem i stap laef.Bambae ol man long wol oli talem se hem i glad.+Bambae yu neva letem hem i go long ol enemi blong hem olsem we oli wantem.*+3 Jehova bambae i gohed blong lukaot long hem taem hem i stap ledaon long bed blong sikman,+Long taem we hem i sik, bambae yu jenisim bed blong hem fulwan.4 From mi talem se: “O Jehova, yu kaen long mi.+Mi mi mekem sin agensem yu,+ plis yu hilim mi.”*+5 Be ol enemi blong mi oli stap tokbaot nogud mi, oli se:“?Wetaem bambae hem i ded mo nem blong hem i lus?”6 Sipos wan long olgeta i kam blong luk mi, hat blong hem i stap giaman nomo.Hem i hivimap sam samting we i nogud, blong hem i go talem,Biaen hem i aot i go, i stap tokbaot long evri ples.7 Olgeta we oli no laekem mi nating, oli stap wispa long olgeta bakegen,Oli stap mekem wan rabis plan agensem mi, oli se:8 “Wan nogud samting i kasem hem finis.Naoia we hem i foldaon i stap, bambae hem i no girap bakegen.”+9 Mo tu, gudfala fren blong mi we mi trastem hem,+Mo i stap kakae bred blong mi, i tanraon i agensem mi.*+10 Be yu, Jehova, plis yu kaen long mi mo yu leftemap mi,Blong mi save givimbak long olgeta.11 Bambae mi save se yu glad long mi sipos mi luk samting ya:Taem enemi blong mi i no save winim mi mo i singsingaot from.+12 Be mi, yu yu sapotem mi from we fasin blong mi i stret,+Bambae yu letem mi mi stap long fes blong yu olwe.+13 I gud olgeta man oli presem Jehova, we i God blong Isrel,Oltaem gogo i no save finis.+Amen, Amen.
Ol futnot
^ NT: “folem tingting blong olgeta; letem hem i go long sol blong ol enemi blong hem.” Yu luk Diksonari.
tpi_Latn tpi_Latn tpi_Latn